**Общинска Избирателна Комисия - Криводол**

РЕШЕНИЕ
№ 156 – МИ
ОИК Криводол 14.04.2021г.

ОТНОСНО: Предсрочно прекратяване на пълномощията на Малин Димитров Тончев кмет на кметство с. Ракево община Криводол област Враца за мандат 2019-2023 год.

На 14.04.2021 г. в Общинска избирателна комисия /ОИК/ – Криводол е постъпило писмо с изх. № 36/14.04.2021г. от  г-н Петър Комитски – председател на Общински съвет Криводол, с което до ОИК – Криводол е изпратен препис-извлечение от акт за смърт на Малин Димитров Тончев, издаден на 13.04.2021 г. От приложения препис-извлечение от акт за смърт се установява, че Малин Димитров Тончев с ЕГН 660831\*\*\*\* е починал на 11.04.2021г. Същият е бил избран за кмет на кметство с. Ракево обявен с Решение № 103-МИ на ОИК Криводол на последните местни избори, проведени на 27 октомври 2019 година.

Съгласно чл. 42, ал. 1, т. 13 от Закона за местното самоуправление и местната администрация /ЗМСМА/ пълномощията на кметовете се прекратяват предсрочно при смърт. Компетентна да приеме решение в тази насока е съответната Общинска избирателна комисия – чл. 42, ал. 4 от ЗМСМА. В конкретния случай е налице хипотезата на чл. 42, ал. 1, т. 13 от ЗМСМА, поради което следва да бъдат предсрочно прекратени на пълномощията на Малин Димитров Тончев – кмет на кметство с. Ракево, община Криводол.

С оглед на гореизложеното и на основание чл. 42, ал. 1, т. 13 и ал. 4 от ЗМСМА, чл. 87, ал. 1, т. 34 от Изборния кодекс и във връзка с т. 3.1, б.  „о“ от Решение № 1685-МИ/20.11.2019 г. на Централната избирателна комисия,  ОИК – Криводол,

**РЕШИ:**

1. ПРЕКРАТЯВА предсрочно пълномощията на Малин Димитров Тончев кмет с ЕГН 660831\*\*\*\* като кмет на кметство с. Ракево, община Криводол, област Враца за мандат 2019-2023 год., поради настъпила смърт на 11.04.2021г.
2. АНУЛИРА удостоверението за избор на кмет на кметство с. Ракево, издадено на Малин Димитров Тончев с ЕГН 660831\*\*\*\*
3. На основание чл. 463, ал. 2 от Изборния кодекс препис от решението, да се изпрати на Централната избирателна комисия в три дневен срок от приемането му.
4. Препис от решението, да се изпрати на Председателя на Общински съвет – Криводол в тридневен срок от влизането му в сила.

Решението подлежи на оспорване пред Централната избирателна комисия чрез ОИК - Криводол в тридневен срок от обявяването му, на основание чл. 88 от ИК.

Решението е прието в  17:00 ч. на заседание на ОИК, проведено на 14.04.2021 година.

Председател: Силвия Каменова

Секретар: Петьо Дахлев